
Poziv džemata Et-Teblig kruži oko onoga što nazivaju šest osobina, a to su osobine ashaba. Da li ove osobine imaju utemeljenja u Kur’anu i sunnetu i šta vi mislite o tim osobinama? 


* 
* 
* 
* 
* 
* 
* 

 
Poziv džemata Et-Teblig kruži oko onoga što nazivaju šest osobina, šta vi mislite o tim osobinama ?

Šest osobina tj. principa u koje pozivaju naša braća iz džemata Et-Teblig nesumnjivo su lijepe i pohvalne, međutim, to nisu osobine u koje se mogu svrstati sve osobine pozivalaca i pozivanih ka Allahu, dž.š. Zapravo, oni su izostavili velike i vrlo važne principe koji su čak i veći od onih u koje pozivaju, ili su veći od dijela onih u koje pozivaju. Ovo je njihov idžtihad. Zato smo ljude upozorili na to da je poziv ove skupine ograničen i nepotpun, te da trebaju svoj poziv koncentrirati na ono što je Vjerovjesnik, sallallahu alejhi ve sellem, nazvao našom vjerom, a to je ono na što ukazuje ***[hadis](https://pitajucene.com/search/Hadis/questions/ "Pretraži pitanja o hadisima")*** Omera b. El-Hattaba, r. a. : “Jednog dana sjedili smo kod Allahovog Poslanika, sallallahu alejhi ve sellem, te se iznenada pojavi čovjek izrazito bijele odjeće i izrazito crne kose. Na njemu se nisu vidjeli tragovi putovanja, a niko ga od nas nije poznavao. Približio se Vjerovjesniku, sallallahu alejhi ve sellem, i sjeo pored njega, naslonivši svoja koljena na njegova koljena i stavivši svoje dlanove na njegove natkoljenice, pa je rekao: ‘Muhammede, obavijesti me o islamu! ‘ Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, reče: ‘***[Islam](https://pitajucene.com/search/islam/questions/ "Pretraži pitanja o Islamu")*** je da svjedočiš da nema drugog istinskog boga osim Allaha i da je Muhammed Allahov poslanik, da obavljaš ***[namaz](https://pitajucene.com/search/Namaz/questions/ "Pretraži pitanja o namazu")***, daješ ***[zekat](https://pitajucene.com/search/zekat/questions/ "Pretraži pitanja o zekatu")***, postiš ***[ramazan](https://pitajucene.com/search/ramaza/questions/ "Pretraži pitanja o ramazanu")*** i da obaviš ***[hadždž](https://pitajucene.com/search/had%C5%BE/questions/ "Pretraži pitanja o hadžu")***, ukoliko možeš putovati.’ On reče: ‘Istinu si rekao.’ Bilo nam je čudno što pita, a zatim potvrđuje ono što je rekao. Zatim ponovo reče: ‘Obavijesti me o imanu’, paje Poslanik rekao: ‘Da vjeruješ u Allaha, Nj egove meleke, Knjige, poslanike, ***[Sudnji](https://pitajucene.com/search/sudnj/questions/ "Pretraži pitanja o Sudnjem danu")*** dan i da vjeruješ u određenje dobra i zla.’ Čovjek opet reče: ‘Istinu si rekao’, a zatim reče: ‘Obavijesti me o ihsanu.’ Poslanik reče: ‘Da obožavaš Allaha kao da Ga vidiš, jer ako ti Njega ne vidiš, On tebe sigurno vidi.’ Zatim reče: ‘Obavijesti me o Času.’ Poslanik reče: ‘U pitani o tome ne zna ništa više od onoga koji pita.’ Čovjek reče: ‘Obavijesti me o nj egovim predznacima.’ Poslanik reče: ‘Da ropkinja rodi svoju gospodaricu i da vidiš bose, gole i siromašne čobane kako se takmiče u uzdizanju građevina. ‘ Potom je čovjek otišao, a nakon izvjesnog vremena Poslanik me upitao: ‘Omere, znaš li ko je bio onaj čovjek?’ Ja mu odgovorih: ‘Allah i Njegov Poslanik najbolje znaju.’ Poslanik mi tada reče: ‘To je bio Džibril, došao je da vas pouči vašoj vjeri. “‘2 Kada bi naša braća iz džemata Et-Teblig koncentrirali svoj poziv na ovim temeljima koje je Vjerovjesnik, sallallahu alejhi ve sellem, spomenuo kao vjeru, bilo bi puno bolje i ispravnije. 


Iz knjige “ISLAMSKO BUĐENJE”  

Autor: Šejh Muhammed b. Salih ***[el-Usejmin](https://pitajucene.com/search/Usejmin/answers/ "Pretraži odgovore od Muhammed ibn Salih el-Usejmin")***  

Preuzmi knjigu u pdf formatu:  

<https://pitajucene.com/wp-content/uploads/2019/07/Islamsko-Budjenje-pravila-I-Smjernice-El-Usejmin.pdf>


